Bertil Ulin

Bertil Ulin (; ) — isveçli iqtisadçı və siyasətçi.

 Həyatı 
Bertil Ulin 1917-ci ildə Lund Universitetindən məzun olmuşdur. 1923-cü ildə Harvard Universitetində magistr, 1924-cü ildə isə Stokholm Universitetində doktorluq dərəcəsinə yüksəlmişdir. 1925–1929-cu illərdə Kopenhagen Universiteti, 1929–1965-ci illərdə isə Stokholm İqtisadiyyat məktəbində professor olaraq işləmişdir. Bir müddət Harvard Universitetində qonaq professor olaraq fəaliyyət göstərmişdir.

Ölkəsində siyasət ilə məşğul olmuşdur və İsveç Liberal Xalq Partiyasının rəhbəri olmuşdur. Bu partiya 1944–1967-ci illərdə iqtidarda olan İsveç Sosial Demokrat Partiyasından sonra əsas müxalifət partiyası olmuşdur. 1944–1945-ci illərdə İkinci Dünya müharibəsi illərində birgə qurulan hökumət kabinetində Ticarət naziri olaraq fəaliyyət göstərmişdir.

İqtisadiyyata ən böyük xidməti Eli Hekşer tərəfindən ortaya atılan beynəlxalq ticarət nəzəriyyəsini təkmilləşdirmək olmuşdur. Sonradan bu nəzəriyyə Hekşer-Ulin nəzəriyyəsi kimi tanınmışdır.

1977-ci ildə İqtisadiyyat üzrə Nobel mükafatına layiq görülmüşdür.

 Əsərləri 
 1930 — Alman təzminatlarının problemi
 1933 — Regionlararası və beynəlxalq ticarət
 1937 — Mübadiləni tənzimləmənin məqsəd və mexanizmləri

 Həmçinin bax 
 İqtisadiyyat üzrə Nobel mükafatı
 İqtisadiyyat üzrə Nobel mükafatı laureatlarının siyahısı
 liberalizm

 Xarici keçidlər 
 Bertil Ulin haqqında Nobel mükafatı e-muzeyində məlumat
 Bertil Ulin haqqında faktlar
 Bertil Ulinin İqtisadiyyat üzrə Nobel mükafatının təqdimolunma mərasimindəki çıxışı

 İstinadlar 

Kateqoriya:Lund Universitetinin məzunları
Kateqoriya:Harvard Universitetinin məzunları
Kateqoriya:Stokholm Universitetinin məzunları
Kateqoriya:İsveç iqtisadçıları
Kateqoriya:İqtisadiyyat üzrə Nobel mükafatı laureatları
Kateqoriya:İsveçdə doğulanlar